SKRIFTLIG FORESPOERGSEL E-3320/97 af Alexandros Alavanos (GUE/NGL) til Kommissionen (20. oktober 1997)

Om: Ulovligt salg og bortskaffelse af nukleart affald

I en rapport fra Greenpeace naevnes det, at en del af afsaetningen og deponeringen af giftigt og nukleart affald er overtaget af ulovlige organisationer. Det italienske retsvaesen har allerede indledt undersoegelser om ulovlig dumpning i Middelhavet. I de sagsakter, der er blevet offentliggjort af Greenpeace, naevnes det internationale selskab Oceanic Disposal Management (ODM) med saede i Lugano, som er en filial af »The Network«, og som driver ulovlig handel via kontorer i Tyskland, OEstrig, Frankrig, Italien, Rusland, Det Forenede Kongerige og Schweiz.

Kommissionen bedes oplyse foelgende:

1. Kan Kommissionen give oplysninger om problemets omfang?

2. Hvilke skridt agter den at foretage for at lokalisere de ovennaevnte ulovlige organisationer?

Samlet svar afgivet paa Kommissionens vegne af Ritt Bjerregaard paa skriftlige forespoergsler E-3234/97 og E-3320/97 (4. december 1997)

Kommissionen er ikke i besiddelse af de oplysninger, som Greenpeace har offentliggjort, ifoelge hvilke transport og behandling af giftigt og atomaffald er faldet i haenderne paa mafiaen. Kommissionen har faktisk ingen kompetence for saa vidt angaar kriminelle handlinger. Kommissionen er derfor ikke i stand til at fremkomme med oplysninger om problemets stoerrelse, men de oplysninger, det aerede medlem har forelagt, giver anledning til foelgende bemaerkninger.

Konventionen om beskyttelse af Middelhavet mod forurening (Barcelona-konventionen) og dennes protokol om forebyggelse af forurening af Middelhavet i forbindelse med dumping fra skibe og fly traadte i kraft i Faellesskabet den 15. april 1978. Artikel 4 i protokollen forbyder dumping i Middelhavet af radioaktivt affald og radioaktive stoffer samt en lang raekke andre klasser af farligt affald, som er anfoert i bilag I. Dumping af andre klasser af affald i Middelhavet er ikke i sig selv forbudt, men kraever en tilladelse udstedt af myndighederne, enten en saertilladelse (for klasser anfoert i bilag II) eller en generel tilladelse.

For farligt affald, fastlaegger artikel 2, stk. 3, i direktiv 91/689/EOEF ((EFT L 377 af 31.12.1991. )) om farligt affald, at medlemsstaterne traeffer de noedvendige foranstaltninger til at kraeve, at der paa alle steder, hvor der deponeres (bortskaffes) farligt affald, foretages en registrering og identificering af dette affald.

Det firma, som Greenpeace mener er ansvarlig for saenkningen af skibe i Middelhavet, er hjemmehoerende i Lugano i Schweiz. Schweiz er ikke part i EOES-aftalen og er derfor ikke forpligtet til at anvende Faellesskabets lovgivning. Det ser dog ud til, at dette firma har kontorer i en raekke medlemsstater. I hvert fald skal der for enhver bortskaffelsesprocedure, som udfoeres inden for en medlemsstats jurisdiktion, soeges om en tilladelse i henhold til bestemmelserne i direktiv 75/442/EOEF ((EFT L 194 af 25.7.1975. )) om affald.

Graenseoverskridende overfoersel af farligt affald er underlagt Raadets forordning (EOEF) nr. 259/93 ((EFT L 30 af 6.2.1993. )) om overvaagning af og kontrol med overfoersel af affald inden for, til og fra Det Europaeiske Faellesskab, og radioaktivt affald er underlagt Raadets direktiv 92/3/Euratom ((EFT L 35 af 12.2.1992. )) om overvaagning af og kontrol med overfoersel af radioaktivt affald mellem medlemsstaterne samt ind i og ud af Faellesskabet. I henhold til artikel 14 i forordningen er udfoersel ud af EU af farligt affald til bortskaffelse forbudt, bortset fra udfoersel til EFTA-lande.

Artikel 11 i direktivet forbyder overfoersler af radioaktivt affald til et bestemmelsessted syd for 60° sydlig bredde, en ikke-EF-medlemsstat, der er part i fjerde AVS/EOEF-konvention, eller til et tredjeland, som ifoelge de kompetente myndigheder i oprindelseslandet ikke har de tekniske, juridiske eller administrative ressourcer til at forvalte det radioaktive affald sikkert.

Overfoersler mellem medlemsstater med henblik paa bortskaffelse er tilladt, hvis overfoerslen er anmeldt, og der er givet tilladelse hertil af alle myndigheder, som er involveret i overfoerslen, dvs. myndighederne i oprindelses-, bestemmelses- og transitlandet, foer overfoerslen finder sted. Der kan kun gives tilladelse til overfoersel, hvis det anlaeg, som udfoerer bortskaffelsen af affaldet er behoerigt godkendt, og hvis der er sikkerhed for en miljoemaessigt sikker forvaltning af affaldet. Den faktiske overfoersel skal ledsages af en transport- og ledsageformular, og modtageren skal inden 180 dage efter modtagelse af farligt affald (to uger for radioaktivt affald) fremsende en bortskaffelsesattest til anmelderen og de involverede myndigheder.

Hvis de ovennaevnte betingelser ikke er opfyldt, anses en overfoersel for at vaere illegal. I henhold til artikel 26 i forordning (EOEF) nr. 259/93 skal der i tilfaelde af illegal overfoersel af farligt affald inden for 30 dage fra det tidspunkt, hvor myndigheden fik kendskab til den illegale overfoersel, traeffes foranstaltninger. Saadanne foranstaltninger kan bestaa af en alternativ miljoemaessigt forsvarlig forvaltning af affaldet eller - i visse tilfaelde - returnering. Desuden er medlemsstaterne i henhold til artikel 26, stk. 5, forpligtet til at traeffe passende retlige foranstaltninger for at forbyde og straffe ulovlige overfoersler. Medlemsstaterne er dog ikke forpligtet til at anmelde illegale overfoersler til Kommissionen.

Hvad angaar overfoersel af farligt affald inden for en medlemsstats omraade, saa skal medlemsstaterne etablere passende ordninger for overvaagning og kontrol af overfoersler af affald inden for deres jurisdiktion. Denne ordning skal tilgodese behovet for sammenhaeng med den faellesskabsordning, der er indfoert ved forordning (EOEF) 259/93 (artikel 13).

Endelig har en foerer af et skib, som forlader en havn i en medlemsstat, i henhold til Raadets direktiv 93/75/EOEF om mindstekrav til skibe, som er paa vej til eller fra Faellesskabets soehavne med farligt eller forurenende gods, pligt til at anmelde alle oplysninger om skibet og dets last til de relevante kompetente myndigheder i medlemsstaten. Medlemsstaterne skal vedtage nationale retlige eller administrative bestemmelser med henblik paa at sikre opfyldelse af dette krav.

Paa baggrund af ovenstaaende er det vanskeligt for Kommissionen at konstatere de paastaaede illegale handlinger og organisationer i forbindelse med saenkning af skibe med affald i Middelhavet. Kommissionen vil dog i foerste omgang henvende sig til de schweiziske og italienske myndigheder for at faa deres mening og eventuelt flere oplysninger om denne alvorlige sag.